
     REPUBLIKA HRVATSKA
     TRGOVAČKI SUD U OSIJEKU
    20 St-604/17-7



U   I M E   R E P U B L I K E   H R V A T S K E
R J E Š E N J E


Trgovački sud u Osijeku, po višem sudskom savjetniku Josi Jovanović, u stečajnom predmetu povodom zahtjeva Financijske agencije Regionalni centar Osijek Podružnica Osijek, L. Jagera 3, za pokretanje skraćenog stečajnog postupka nad dužnikom UDRUGA HRVATSKIH VOJNIH INVALIDA DOMOVINSKOG RATA OSIJEK, Osijek, Vijenac Ivana Meštrovića 26b, OIB: 93971680392, registarski broj: 14000305, dana 25. rujna  2017.,                       


r i j e š i o     j e


1. Otvara se skraćeni stečajni postupak nad dužnikom UDRUGA HRVATSKIH VOJNIH INVALIDA DOMOVINSKOG RATA OSIJEK, Osijek, Vijenac Ivana Meštrovića 26b, OIB: 93971680392, registarski broj: 14000305.

2. Za stečajnog upravitelja imenuje se Mirjana Viduka Varenina Osijek, Dubrovačka 107, OIB: 98866841784.

3. Zaključuje se skraćeni stečajni postupak nad dužnikom UDRUGA HRVATSKIH VOJNIH INVALIDA DOMOVINSKOG RATA OSIJEK, Osijek, Vijenac Ivana Meštrovića 26b, OIB: 93971680392, registarski broj: 14000305.

4. Ovo rješenje objavit će se na mrežnoj stranici e-oglasna ploča sudova i dostaviti registru nadležnom za dužnika.
      

Obrazloženje


FINA Regionalni centar Osijek dana 6. lipnja 2017. dostavila je Trgovačkom sudu u Osijeku zahtjev za provedbu skraćenog stečajnog postupka nad dužnikom UDRUGA HRVATSKIH VOJNIH INVALIDA DOMOVINSKOG RATA OSIJEK, Osijek, Vijenac Ivana Meštrovića 26b, OIB: 93971680392, registarski broj: 14000305. 






2
13 St-604/17-7

Sukladno odredbi članka 428. Stečajnog zakona (Narodne novine broj 71/15, u daljnjem tekstu SZ-a) sud će provesti skraćeni stečajni postupak  nad pravnom osobom ako 
su ispunjene sljedeće pretpostavke: 1. ako nema zaposlenih, 2. ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i 3. ako nisu ispunjene pretpostavke  za pokretanje drugog postupka  radi brisanja iz Sudskog registra.

Kako su ispunjene pretpostavke iz citirane odredbe SZ-a, Trgovački sud u Osijeku je dana 7. lipnja 2017., objavio oglas na mrežnoj stranici e-oglasna ploča sudova pod poslovnim brojem St-604/17-3 sukladno članku 430. SZ-a, kojim su pozvane osobe za zastupanje dužnika po zakonu da sudu u roku od 15 dana  od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani vjerovnici da najkasnije u roku od 45 dana od dana objave oglasa predlože otvaranje stečajnog postupka nad dužnikom, pod prijetnjom nastupanja pravnih posljedica iz članka 431.  SZ-a.

Budući da protekom roka od 45 dana vjerovnici a niti osobe ovlaštene za zastupanje dužnika nisu postupili po pozivu suda, kod dužnika je utvrđen stečajni razlog iz članka 5. stav 2. SZ-a – nesposobnost za plaćanje, te je sukladno članku 431. stav 1. i 2. SZ-a po službenoj dužnosti riješeno kao u izreci.

U Osijeku  25. rujna 2017. 

Zapisničar
Ljiljana Floršić
							  	 Viši sudski savjetnik

							  	   Joso Jovanović


POUKA O PRAVNOM LIJEKU:
Protiv ovog  rješenja može nezadovoljna stanka uložiti žalbu Visokom trgovačkom sudu Republike Hrvatske u Zagrebu  u roku od 8 dana pismeno u 3 primjerka putem ovog suda (članak 19. stav 1. Stečajnog zakona).

